KOMMISSIONENS FORORDNING (EF) Nr. 216/2000

af 26. januar 2000

om ændring af forordning (EF) nr. 1407/1999 om fastsættelse af størrelsen af de nedsatte landbrugselementer og tillægstolden, for perioden 1. juli til 31. december 1999 inklusive, for indførsel til Fællesskabet af varer henhørende under Rådets forordning (EF) nr. 3448/93 inden for rammerne af aftaler med Estland, med Letland og med Litauen

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3448/93 af 6. december 1993 om en ordning for handelen med visse varer fremstillet af landbrugsprodukter(1), senest ændret ved Kommissionens forordning (EF) nr. 2491/98(2), særlig artikel 7, og

ud fra følgende betragtninger:

(1) Ved Kommissionens forordning (EF) nr. 1407/1999(3), ændret ved forordning (EF) nr. 2185/1999(4), fastsattes størrelsen af de nedsatte landbrugselementer samt den tillægstold, som i henhold til aftalerne med Estland, Letland og Lituaen skulle anvendes fra den 1. juli til og med den 31. december 1999 ved indførsel til Fællesskabet af varer henhørende under forordning (EF) nr. 3448/93;

(2) bilag II til Rådets forordning (EF) nr. 213/2000 af 24. januar 2000 om autonome og midlertidige foranstaltninger for indførsel af visse forarbejdede landbrugsprodukter med oprindelse i Letland(5) indeholder de for perioden 1. januar til 30. juni 2000 fastsatte basisbeløb, der skal tages i betragtning ved beregningen af de for indførsel fra Letland gældende nedsatte landbrugselementer, og som er identiske med de basisbeløb, der er fastsat ved Rådets forordning (EF) nr. 26/1999(6) for perioden 1. juli til 31. december 1999;

(3) protokol nr. 2 om samhandelen med forarbejdede landbrugsprodukter, ændret ved protokollen om tilpasning af Europaaftalen med Republikken Estland(7), som trådte i kraft den 1. september 1999, indeholder de for perioden 1. januar til 30. juni 2000 fastsatte basisbeløb, der skal tages i betragtning ved beregningen af de for indførsel fra Estland gældende nedsatte landbrugselementer, og som er identiske med de basisbeløb, der er fastsat ved forordning (EF) nr. 26/1999 for perioden 1. juli til 31. december 1999;

(4) protokol nr. 2 om samhandelen med forarbejdede landbrugsprodukter, ændret ved protokollen om tilpasning af Europaaftalen med Republikken Litauen(8), som trådte i kraft den 1. september 1999, indeholder de for perioden 1. januar til 30. juni 2000 fastsatte basisbeløb, der skal tages i betragtning ved beregningen af de for indførsel fra Litauen gældende nedsate landbrugselementer, og som er identiske med de basisbeløb, der er fastsat ved forordning (EF) nr. 26/1999 for perioden 1. juli til 31. december 1999;

(5) i henhold til forordning (EF) nr. 213/2000 anvendes nedsatte landbrugselementer ved indførsel af visse forarbejdede landbrugsprodukter, således som det er fastsat i udkastet til protokol nr. 2 til Europaaftalen med Letland, indtil den formelle vedtagelse af protokollen;

(6) forordning (EF) nr. 1407/1999 bør derfor ændres med henblik på at videreføre de nedsatte landbrugselementer og tillægstolden for de tre baltiske lande indtil den 30. juni 2000 og fastsætte de nedsatte landbrugselementer og tillægstolden for indførsel fra Letland af visse forarbejdede landbrugsprodukter;

(7) Kommissionens forordning (EF) nr. 1460/96(9), ændret ved forordning (EF) nr. 2495/97(10), indeholder gennemførelsesbestemmelser for præferencehandelsordningerne for visse varer fremstillet af landbrugsprodukter, jf. artikel 7 i forordning (EF) nr. 3448/93 -

UDSTEDT FØLGENDE FORORDNING:

Artikel 1

Forordning (EF) nr. 1407/1999 ændres således:

1) I artikel 1 og 3 samt i bilag I til VI ændres datoen "31. december 1999" til "30. juni 2000".

2) I bilag III, del 1, indsættes følgende:

">TABELPOSITION>"

3) I bilag IV, del 1, til forordning (EF) nr. 1407/1999 indsættes følgende:

">TABELPOSITION>"

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. januar til den 30. juni 2000.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 26. januar 2000.

På Kommissionens vegne

Erkki LIIKANEN

Medlem af Kommissionen

(1) EFT L 318 af 20.12.1993, s. 18.

(2) EFT L 309 af 19.11.1998, s. 28.

(3) EFT L 164 af 30.6.1999, s. 25.

(4) EFT L 267 af 5.10.1999, s. 27.

(5) Se side 3 i denne Tidende.

(6) EFT L 5 af 9.1.1999, s. 1.

(7) EFT L 29 af 3.2.1999, s. 9.

(8) EFT L 321 af 30.11.1998, s. 1.

(9) EFT L 187 af 26.7.1996, s. 18.

(10) EFT L 343 af 13.12.1997, s. 18.